храна
 3.1. Вид продукт
 Клас 1.6 —
 Плодове, зеленчуци и житни растения, пресни или преработени
 3.2. Описание на продукта, за който се отнася наименованието от точка 1
 „Ptujski lük“ (Allium cepa L.) е лук от сорта Ptujska rdeča. Неговата форма е сърцевидна и сплескана. Сечението в най-широката му част е с диаметър от най-малко 40 mm. Шийката му е тясна, тънка и затворена. Височината на всеки лук, измерена от кръглата основа на главата до затворената шийка, трябва да бъде 10—50 % по-малка от диаметъра в най-широката му част.
 Сухите обвивни люспи на цвят са червеникаво-кафяви до бледочервени. Месестите люспи са бели със синкави или лилавеещи оттенъци и по-изразен лилав край.
 Вкусът на „Ptujski lük“ обикновено е умерено лют, със силен аромат на лук.
 3.3. Суровини (само за преработени продукти)
 —
 3.4. Фураж (само за продукти от животински произход)
 —
 3.5. Специфични етапи на производство, които трябва да бъдат извършени в определения географски район
 Лукът, който се предлага на пазара под наименованието „Ptujski lük“, трябва да е произведен в географския район.
 Семената на лука или арпаджикът трябва да са произведени в географския район или да са закупени от семепроизводители, които могат да докажат, че извършват селекция и поддържане на сорта Ptujska rdeča.
 3.6. Специфични правила за рязане, настъргване, опаковане и др.
 „Ptujski lük“ се продава на традиционни сплитове (ръжена слама, шест или дванадесет глави лук с еднакъв размер и цвят, без да се използва връв, тел или други подобни), в малки пакети и в насипно състояние.
 3.7. Специфични правила за етикетиране
 Главите лук, които отговарят на условията, посочени в спецификацията, се обозначават с наименованието „Ptujski lük“, с израза „защитено географско указание“ и с националния знак за качество.
 4. Кратко определение на географския район
 Географският район, в който се осъществява производството, е исторически обусловен и обхваща Ptujsko Polje. Това е равнина, която се простира между град Ptuj, река Drava, полите на хълмовете Slovenske Gorice и селищата Mihovci и Velika Nedelja.
 5. Връзка с географския район
 5.1. Специфична характеристика на географския район
 Ptujsko Polje е част от равнинен природен район, в който земята се е развила върху последователност от почвени хоризонти пясък и чакъл. Почвите са плитки, с високо съдържание на пясъчни и скални частици. Благодарение на континенталния климат — с пролетни валежи и горещи и относително сухи лета — често тези почви биват засегнати от суши. По отношение на почвообразуването всяка от двете последователности от почвени хоризонти има две почвени системи. Върху чакъла и пясъка има алувиални почви върху холоценна тераса и кафяви почви върху плейстоценна тераса, докато върху глинестите и песъчливо-глинестите почви има кафяви псевдоглееви и антропогенни почви.
 Алувиалните почви са млади и неразвити в педологично отношение. Те се характеризират с фина пясъчна консистенция и съдържат много малко глинести частици. Те са пропускливи и течливи. Финият пясък достига до дълбочина 100 cm; чакълът рядко достига до повърхността. На местата, където водата се е отцедила, има обработваема земя, която предлага благоприятни условия за отглеждане, особено където почвата е защитена от наводняване.
 Кафявите почви са основният почвен вид в Ptujsko Polje. От гледна